Kabompo (elv)

Kabompo er ei av de viktigste sideelvene til Zambezi. Den befinner seg i sin helhet i Zambia. Elva har sitt utspring i provinsen North-Western, og renner sørvestover gjennom miombo-skog, og deretter gjennom et tørt skogområde med West Lunga nasjonalpark langs den vestlige bredden. Etter å ha passert byen Kabompo, blir den til ei sumpete elveslette med en bredde på opptil 5 kilometer. I den nedre delen av elva går Kabompo-ferja. Elva flyter sammen med Zambezi nord for byen Lukulu, ved den nordlige enden av Barotseelvesletta.

Kabompos viktigste sideelver er Western Lunga-elva, som renner fra nord, og Dongwe, som renner fra øst.

Kategori:Elver i Zambia
Kategori:Zambezis vassdragsområde